[{"text_idx": "#000005", "text": "Ai Weiwei, foto donita de lia ateliero."}, {"text_idx": "#000007", "text": "La sekva raporto, produktita de Rhoda Kwan, aperis en Hong Kong Free Press (HKFP, neprofitcela retpag\u0302aro bazita en Hongkongo) la 20-an de septembro 2021. La c\u0302i-suba modifita versio estas eldonita kadre de interkonsento pri kundividido de enhavo."}, {"text_idx": "#000008", "text": "La fama c\u0302ina disidenta artisto Ai Weiwei kredas, ke hongkongaj artistoj ankorau\u0306 povas trovi manieron au\u0306digi siajn voc\u0302ojn malgrau\u0306 la defioj de la kreskanta politika cenzuro."}, {"text_idx": "#000009", "text": "Post longaj jaroj de atendado, Hongkongo [eo] preparig\u0302as por inau\u0306guri sian muzeon M+ la 12-an de novembro. Tiu c\u0302i projekto, kiu celas esti la unua muzeo de la nuntempa vida kulturo en Azio [eo], estas parto de kampanjo de la registaro por ig\u0302i monda centro por artoj kaj kulturo."}, {"text_idx": "#000010", "text": "Tamen, timo de cenzuro, pliigita pro la nacia sekureca leg\u0302o de 2020, malheligis g\u0302ian lanc\u0302on. Voc\u0302oj favoraj al Pekino [eo] jam postulis kontrolon pri ajna laboro, kiu povus minaci nacian sekurecon; artistoj jam forlasis la urbon, argumentante la bezonon de pli granda libereco."}, {"text_idx": "#000011", "text": "Nuntempe, la reta kolekto de la muzeo enhavas dudek ok verkojn de Ai Weiwei, donacitajn de la svisa kolektanto Uli Sigg. Foto de lia serio \u201cStudo de Perspektivo\u201d, prezentanta la mezfingron de la artisto direktitan al la Tiananmen-placo en Pekino, estas hodiau\u0306 sub \u201cregistara revizio\u201d."}, {"text_idx": "#000013", "text": "La artisto neniel miras pri la arang\u0302oj faritaj de la muzeo. En retpos\u0302ta intervjuo, li diris al HKFP:"}, {"text_idx": "#000014", "text": "Censorship of artworks is nothing new... It is more common under an authoritarian regime...[but] it is important to remember that political censorship does not happen under authoritarian regimes exclusively. It is not only in China and Hong Kong that my works encounter restrictions, but also in mainstream film festivals or exhibitions in the West."}, {"text_idx": "#000015", "text": "Cenzuro de artaj\u0302oj estas kutima praktiko... G\u0302i estas pli ofta sub au\u0306toritata reg\u0302imo... Tamen estas esence memori, ke politika cenzuro ne koncernas ekskluzive au\u0306toritatajn reg\u0302imojn. Miaj verkoj alfrontas limigojn ne nur en C\u0302inio [eo] kaj Hongkongo, sed ankau\u0306 c\u0302e gravaj filmfestivaloj au\u0306 ekspozicioj en Okcidento."}, {"text_idx": "#000016", "text": "Zorgoj en la hongkonga komunumo pro la sekureca leg\u0302o kiu, lau\u0306 la kontrau\u0306uloj, bus\u0302umis politikan malkonsenton, instigis almenau\u0306 unu elstaran artiston forlasi la urbon. Preskau\u0306 triono de la komitatanoj rekte elektitaj al la registar-subvenciita Arta Disvolva Konsilio eksig\u0302is."}, {"text_idx": "#000017", "text": "Ai Weiwei deklaris, ke li dau\u0306re kredas, ke hongkongaj artistoj havas la kapablon alfronti tiun defion kaj trovi la rimedojn por kreadi, meze de necerteco kaj obstakloj:"}, {"text_idx": "#000018", "text": "Freedom of expression needs to appear amid struggles. I believe that Hong Kong\u2019s condition today gives Hong Kong artists and their artistic expression a new challenge. Artists who can face this kind of challenge would be real artists. When contemporary Hong Kong artists amid the struggles today find their own language, this would [be] the emergence of their artistic expression."}, {"text_idx": "#000019", "text": "Esprimlibereco bezonas aperi meze de batalado. Mi estas konvinkita, ke la nuna situacio en Hongkongo prezentas novan defion por g\u0302iaj artistoj kaj ilia arta esprimado. Tiuj, kiuj kapablas alfronti tiun tipon de defio, estas veraj artistoj. Kiam la nuntempaj artistoj de Hongkongo, meze de la luktoj de nia tempo, trovos sian propran lingvon, tiam povos naskig\u0302i ilia arta esprimo."}, {"text_idx": "#000020", "text": "Li detalis la rilaton inter \u201cesprimo\u201d kaj \u201clukto\u201d:"}, {"text_idx": "#000023", "text": "Kiam la amasaj manifestacioj kontrau\u0306 la leg\u0302propono pri ekstradicio eksplodis meze de 2019, Ai Weiwei salutis ilin kiel \u201cbelajn\u201d, kaj la multajn junajn manifestaciantojn kiel \u201csag\u0302ajn kaj kurag\u0302ajn\u201d. Li poste dokumentis tiujn tuturbajn pordemokratiajn protestojn en sia filmo Cockroach [\u201cblato\u201d], reference al la disdegna moknomo, kiun la polico uzis pri la nigre vestitaj manifestaciantoj."}, {"text_idx": "#000024", "text": "Sekvoj en Hongkongo: neracieco de au\u0306toritatismo"}, {"text_idx": "#000025", "text": "Responde al la protestoj, en junio 2020 Pekino trudis vastan nacian sekurecan leg\u0302aron, kiun au\u0306toritatoj konsideris esenca por restarigi stabilecon. Tiu leg\u0302o poste estis uzata por kapti kaj akuzi plurajn dekojn da politikistoj kaj pordemokratiaj aktivuloj, el kiuj pluraj dekduoj vidis sian kau\u0306cion forigita antau\u0306 la jug\u0302ado."}, {"text_idx": "#000026", "text": "Ai Weiwei konsideris la respondon de Pekino kiel manifestig\u0302on de la \u201cneracia\u201d naturo de au\u0306toritatismo:"}, {"text_idx": "#000028", "text": "Dum la manifestacioj en Hongkongo atestas la vekig\u0302on de la popolo, la postaj konsekvencoj malkas\u0302as la ekstreman neraciecon de au\u0306toritatismo kaj g\u0302ian rifuzon de ajna intertraktado au\u0306 diskuto."}, {"text_idx": "#000029", "text": "Li tamen persistas en sia kredo ke tiuj, kiuj postulis demokration fronte al tio, kion li nomas tiraneco, jam venkis:"}, {"text_idx": "#000030", "text": "They have pushed this historical progression and political demands to a very high position. Hong Kong citizens and their movement have won, but authoritarianism is unscrupulous, whose response has proven that Hong Kong made them feel afraid."}, {"text_idx": "#000031", "text": "Ili almetis tiun historian sukceson kaj tiujn politikajn postulojn al pli alta nivelo. Hongkongaj civitanoj kaj ilia movado venkis, sed la au\u0306toritata potenco estas senskrupula kaj g\u0302ia respondo montris, ke Hongkongo timigas ilin."}, {"text_idx": "#000032", "text": "Demandita kiel la hongkonga popolo povis dau\u0306rigi la batalon por demokratio en kunteksto de timo, Ai Weiwei priskribis la lukton kiel \u201ceternan batalon\u201d:"}, {"text_idx": "#000033", "text": "It is exactly because of the existence of the Chinese government, or any authoritarian regime that individual or collective fight becomes a meaningful act. These are inseparable. While fighting for democracy and freedom, there is no one who wins outright. It is an eternal struggle, democracy against authoritarianism, and individuals against power."}, {"text_idx": "#000034", "text": "G\u0302uste pro la ekzisto de la c\u0302ina registaro, au\u0306 de iu ajn au\u0306toritata reg\u0302imo, la lukto individua au\u0306 kolektiva farig\u0302as signifa ago. Ambau\u0306 estas nedisigeblaj. Kiam oni batalas por demokratio kaj libereco, ne ekzistas vera venkanto. Tio estas eterna lukto, demokratio kontrau\u0306 au\u0306toritatismo kaj individuoj kontrau\u0306 potenco."}, {"text_idx": "#000038", "text": "La \u201ceterna lukto\u201d inter demokratio kaj au\u0306toritatismo dau\u0306re inspiras la vivon kaj laboron de la artisto en ekzilo. La ombro de Pekino ankorau\u0306 pendas super Ai Weiwei, kiu fug\u0302is de C\u0302inio al Germanio [eo] en 2015, kvar jarojn post esti tenita sekrete dum 81 tagoj sen akuzo kaj havi sian pasporton konfiskitan de la c\u0302inaj au\u0306toritatoj."}, {"text_idx": "#000040", "text": "Komentante la subitan fermon de siaj kontoj, Ai Weiwei rakontis pri sia restado en c\u0302inaj malliberejoj, kiam li estis false akuzita pro impostfrau\u0306do kaj \u201cinstigado al subfosado de la s\u0302tata potenco\u201d. \u201cIli ankau\u0306 forte klarigis al mi, ke ili ruinigos mian reputacion\u201d, li aldonis."}, {"text_idx": "#000041", "text": "Se la artisto ne estis surprizita de la falsaj akuzoj de la C\u0302ina Komunista Partio [eo], la decido de la banko, male, mirigis lin:"}, {"text_idx": "#000044", "text": "Dum li estis malliberigita en C\u0302inio, Ai Weiwei komencis skribi siajn memoraj\u0302ojn kaj tiujn de sia patro, la honorita poeto Ai Qing, dum la Kultura Revolucio. La libro, titolita Mil jaroj da g\u0302ojo kaj malg\u0302ojoj, estas publikigota en novembro 2021."}, {"text_idx": "#000045", "text": "Lau\u0306 Ai Weiwei, la subprema karaktero de la C\u0302ina Komunista Partio igis lin la artisto, kia li estas hodiau\u0306:"}, {"text_idx": "#000046", "text": "The policemen who interrogated me in China also asked me right before the end of my 81-days of detention... \u2018Ai Weiwei, without us, would you become so famous today?\u2019 My answer to them was that a fighter is considered a fighter only when they face a disaster or a monster. As a matter of fact, it\u2019s this country\u2019s politics that created me. Without them, it is very likely that I would be a good for nothing."}, {"text_idx": "#000047", "text": "La policanoj, kiuj pridemandis min en C\u0302inio, ankau\u0306 demandis, j\u0302us antau\u0306 la fino de miaj 81 tagoj en aresto: \u201cAi Weiwei, se ni ne estus tie, c\u0302u vi farig\u0302us tiel fama nun?\u201d Mi diris al ili, ke batalanto estas agnoskita tia nur kiam li luktas kontrau\u0306 katastrofo au\u0306 monstro. Fakte, estas la politiko de tiu lando, kiu naskis min. Sen g\u0302i, tre vers\u0302ajne mi estus nur nekapabla bonulo."}, {"text_idx": "#000051", "text": "La batalo pri c\u0302ifromonaj revoj en Mjanmao"}]